অভিযোগ রয়েছে লেনদেনের মাধ্যমে যাকে নিয়োগ দেওয়া হবে তাকেই সঠিকভাবে ইন্টারভিউতে ডাকা হবে। আর সাপোর্টিং হিসাবে ৩জন রাখা হয়েছে, যাতে তাদের পছন্দের লোকই নিয়োগ নিশ্চিত হয় এবং পরবর্তীতে অডিটে কোন আপত্তি না আসে। এভাবে যারা দীর্ঘদিন ধরে মাস্টাররোলে কর্মরত তাদের বাইপাস করে নিজেদের পছন্দের লোক নিয়োগ দেওয়া হয়েছে। যাতে ৭৫টি পদের বিনিময় প্রায় দুই-তিন কোটি টাকার হাত বদল হয়েছে। খুলনা ওয়াসার দায়িত্বশীল সূত্রে জানা গেছে, নিয়োগ বাণিজ্যে এবার এমনভাবে সূক্ষ্ম অনিময় করা হয়েছে, যাতে দৃশ্যমান কোন অনিয়ম নেই। এই নিয়োগ বাণিজ্য থেকে সুবিধা পেয়েছেন রাজনৈতিকভাবে নিয়োগপ্রাপ্ত দুইজন সদস্য। যারা তদন্ত কমিটিতেও ছিলেন।